بیدل حیدری

رومانی شاعری کے لیے مشہور، معاشرتی ناہمواری، غربت اور تنگدستی جیسے موضوعات کے لئے معروف شاعر ؔؔ

پیدائش
بیدل ؔ حیدری، میرٹھ ( اتر پردیش) میں 20 اکتوبر 1924ء کو پیدا ھوئے، آپ کا اصل نام عبدالرحمٰن تھا ۔

تخلص
ابتدا میں بیدل ؔ غازی آباد تخلص کرتے تھے ۔ بعد ازاں جلال الدین حیدرؔ دھلوی سے اس قدر متاثر ہوئے کہ بیدل حیدری کہلوانے لگے ۔

تعلیم
قیامِ پاکستان کے بعد ہجرت کر کے پہلے لاہور اور بعد میں کبیر والا میں رہائش اختیار کر لی۔ تعلیم ایف ایس سی، ادیب فاضل ، ایل ایس ، ایم ایف میڈیکل ۔

عملی زندگی
کبیروالا میں آپ ایک کلینک بھی چلاتے تھے ۔

شاعری
آغازِ شاعری 1944ء سے کیا ان کی شاعری زیادہ تر رومان ، معاشرتی ناہمواری ، غربت اور تنگدستی جیسے موضوعات کے گرد گھومتی ہے ۔

تصانیف
1994ء میں ان کا پہلا شعری مجموعہ *" میری نظمیں "* شائع ہوا ۔ دوسرا شعری مجموعہ *" پشت پہ گھر " 1996ء میں شائع ہوا ۔ یہ مجموعہ تمام تر غزلوں پر مشتمل ہے ۔ *بیدل حیدری کا ایک مجموعہ *" اوراقِ گل "* کے نام سے بھی شائع ہوا۔ لیکن وقت کی چیرہ دستیوں میں اس کی کوئی بھی کاپی محفوظ نہ رہ سکی 

2004ءء میں ان کا ایک شعری مجموعہ " ان کہی " ان کی وفات کے بعد شائع ہوا۔ ان کے ایک شاگرد شکیل سروش نے ادب وثقافت ( انٹرنیشنل ) کے زیرِ اہتمام " کلیاتِ بیدل حیدری "* شائع کی ہے جن میں ان کا مطبوعہ اور غیر مطبوعہ کلام شامل کیا گیا ہے۔

وفات
بیدل حیدری نے 7 مارچ 2004ء کو کبیر والا میں وفات پاگئے اور کبیروالا کے مقامی قبرستان میں آسودۂ خاک ہوئے۔

نمونہ کلام
گرمی لگی تو خود سے الگ ہو کے سو گئے
سردی  لگی  تو  خود  کو  دوبارہ  پہن   لیا

---

ہو گیا چرخِ ستم گر کا کلیجہ ٹھنڈا
مر گئے پیاس سے دریا کے کنارے بچے

---

ہم تم میں کل دوری بھی ہو سکتی ہے*
وجہ کوئی مجبوری بھی ہو سکتی ہے*

---

خول چہروں پہ چڑھانے نہیں آتے ہم کو
گاؤں کے لوگ ہیں ہم شہر میں کم آتے ہیں

حوالہ جات